als_Latn dik_Latn sag_Latn
(konica.al)- Nuk është konfirmuar, por duket se Armando Sadiku është në avantazh për momentin ndaj Sokol Cikalleshit për të luajtur në majë të sulmit në ndeshjen e së dielës kundër Izraelit. Bomberi kavajas u aktivizua titullar ndaj Luksemburgut, por pavarësisht formës së mirë që ka kaluar në javët e fundit në Turqi, ku ka shënuar 3 gola, me kuqezinjtë ishte larg pritshmërive. Ai u zëvendësua pikërisht nga Sadiku në pjesën e dytë.
Pas ndeshjes, Cikalleshi deklaroi se ishin spostimet e shpeshta taktike që bënë që ai mos të gjente rrugën e rrjetës. Pikërisht kjo fjali mund të mos i ketë pëlqyer shumë trajnerit De Biasi. Por nuk është kjo arsyeja kryesore e aktivizimit titullar të Sadikut në Izrael. Trajneri i beson më shumë shkathtësisë dhe pozicionimit të elbasanasit para porte, një nuhatës më i mirë i golit.
Potenca fizike dhe forma e Cikalleshit nuk mjafton për të fituar balotazhin me Sadikun. Megjithatë, mbeten edhe 3 ditë të tjera stërvitje dhe çdo gjë mund të ndryshojë deri në momentin e fundit. Pavarësisht humbjes me Luksemburgun, kuqezinjtë janë betuar për një lojë të mirë dhe reagim me rezultat, pse jo, për të marrë fitoren. Një rezultat pozitiv do të qetësonte të gjithë, në të kundërt do të ketë “furtunë”.
als_Latn als_Latn als_Latn